**1. NAČRT OCENJEVANJA ZNANJA** temelji na Pravilniku o ocenjevanju v srednjih šolah, Šolskih pravilih ocenjevanja znana II. gimnazije Maribor, Skupnih izhodiščih preverjanja in ocenjevanja znanja na II. gimnaziji Maribor – popravljena verzija.

Skupna izhodišča preverjanja in ocenjevanja znanja pri predmetih umetnostna zgodovina, likovna umetnost in glasba:

* oblike in načini ocenjevanja: pisno in ustno, test, kreditne točke, e-glasbena mapa oz. glasbena poročila, likovni izdelki, referati,
* število ocen v šolskem letu: vsak dijak pridobi v šolskem letu 5 ocen oz. manj v skladu s pedagoškimi pogodbami posameznikov,
* razmerja pri določitvi ocen med posameznimi oblikami ocenjevanja:

- glasba: 2 pisni oceni, 1 ustna ocena, 1 ocena iz e-glasbene mape/glasbena poročila, 1 ocena iz kreditnih točk, pri čemer so vse ocene enakovredne,

- likovna umetnost : 1 pisna ocena, 1 ustna ocena, 2 oceni iz likovnih izdelkov, 1 ocena iz kreditnih točk, pri čemer so vse ocene enakovredne,

- umetnostna zgodovina: 3 pisne ocene, 1 ustna ocena, 1 ocena iz kreditnih točk, pri čemer so vse ocene enakovredne.

**2. KRITERIJI OCENJEVANJA ZNANJA**

Pisno ocenjevanje je napovedano v začetku ocenjevalnega obdobja. Ocenjevalna lestvica za pisno ocenjevanje je vnaprej znana; kriterije določi učitelj in so v skladu s šolskim pravilnikom:

**0% - 49% = nzd (1)**          Dijak ni razumel snovi in ni dokazal minimalnih standardov.

**50% - 59% = zd (2)**          Dijak je zelo nenatančen pri odgovorih.

**60% - 74% = db (3)**          Dijak pozna bistvene pojme in delno povezuje snov.

**75% - 89% = pdb (4)**        Dijak razume snov in jo zna obnoviti in razložiti.

**90% - 100% = odl (5)**       Dijak je sposoben kompleksne analize in povezave snovi.

**3. NAČIN NAPOVEDOVANJA USTNEGA OCENJEVANJA**

Dijaki so napovedani za ustno ocenjevanje v tekočem tednu za naslednji teden oz. po razrednem seznamu.

**4. RAZLOGI ZA IZGUBO UGODNOSTI IN NAŠTETE UGODNOSTI**

V kolikor se dijak ne drži pravil ocenjevanja in preverjanja znanja ali če kakorkoli krši Pravilnik o ocenjevanju znanja v gimnazijah oziroma Pravilnik o šolskem redu za gimnazije, učitelj zanj predlaga odvzem ugodnosti (napovedano ustno ocenjevanje, ponovno pisno ocenjevanje za izboljšanje ocene).

Izguba ugodnosti je mogoča, če dijak:

-          ne opravi treh domačih nalog ali

-          dvakrat ni uspešen pri preverjanju znanja ali

-          dvakrat ne sodeluje oz. moti pouk ali

-          enkrat brez opravičila izostane od pouka ob napovedanem ustnem oz. pisnem   ocenjevanju ali

-          med poukom krši šolski red.

**5.  NAČIN IZBOLJŠEVANJA OCENE IN RAZLOGI ZA IZGUBO UGODNOSTI**

Pisno in ustno preverjanje znanja je napovedano, zato ima dijak možnost popravljanja samo ene pisne ocene. Dijak ima možnost, v skladu s Pravili o ocenjevanju, pridobiti pozitivno oceno v dogovoru s profesorjem. V redovalnico se **vpišeta obe** pridobljeni oceni. Ob koncu pouka se ocena zaključi tako, da se upošteva **povprečna vrednost** obeh pridobljenih ocen (glej *Skupna interna izhodišča preverjanja in ocenjevanja na II. gimnaziji Maribor*). Pisna ocena je v redovalnici zapisana z rdečo barvo.

Če dijak pri napovedanem ocenjevanju opravičeno manjka, manjkajočo **oceno pridobi v dogovoru** z učiteljem predmeta. V kolikor dijak manjka neopravičeno, za 3 mesece izgubi ugodnosti pri dotičnem predmetu (glej *Skupna interna izhodišča preverjanja in ocenjevanja na II. gimnaziji Maribor).*

Če je negativno ocenjenih **več kot 1/3 tistih**, ki so pisali kontrolno nalogo, se pisno ocenjevanje ponovi. Upoštevata se obe oceni (glej *Šolska pravila ocenjevanja znanja II. gimnazije Maribor).* Dijakom, ki so na koncu ocenjevalnega obdobja **ocenjeni negativno**, se določi datum popravljanja v prvih 14 dneh naslednjega ocenjevalnega obdobja.

**6. OPREDELITEV NAČINOV PREVERJANJA ZNANJA**

Preverjanje znanja vključuje redno preverjanje domačih nalog, znanja zadnje učne teme in drugih zadolžitev. Učitelj  takoj beleži rezultate preverjanja učenčevega dela in znanja, s čimer seznani dijake ob začetku šolskega leta.

**7. DOLOČITEV OCENE OB POLLETJU**

Dijak je neocenjen ob polletju, če ni pridobil nobene ocene.

Dijak je nezadosten ob polletju, če ima negativno pisno oceno, ki je ni popravil.

**8. DOLOČITEV ZAKLJUČNE OCENE**

Dijak je neocenjen, če ob koncu pouka ni pridobil  5 ocen ( pisno oceno, ustno oceno (ali zagovor likovnega izdelka), oceno iz kreditnih točk in oceno iz likovnih izdelkov, e-glasbene mape, seminarja.

Dijak je nezadosten, če ima ob koncu pouka pisni nalogi negativni in ju ni popravil.

**9. DOLOČITEV POTEKA IZPITOV IN DOLOČITEV OCEN NA IZPITU**

Izpit je sestavljen iz pisnega dela, ki traja 45 - 90 minut in ustnega dela, ki traja 15 minut in obsega ocenjevanje likovnih izdelkov z zagovorom oz. vprašanja (UZG in GLA) ter poteka v skladu s Pravilnikom o ocenjevanju znanja v gimnazijah.

Maribor, 1.9.2017

Aktiv Umetnost

Petra Čeh, prof.

Natalija Rojc Črnčec, prof.

Viljem Babič, prof.